Diari Oficial de la Generalitat Valenciana


Sumari del DOGV 5989, del 06-04-2009 (2009/3786)

DECRET 50/2009, de 3 d'abril, del Consell, pel qual es disposa la creació de deute públic de la Generalitat durant l'any 2009.
------------------------------------------------------------------------------------------------------------------------------

### Dades del document

Número de DOGV
:   5989

Data del DOGV
:   06-04-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/3786


Data del document
:   03-04-2009

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * hisenda regional
    * deute públic

DECRET 50/2009, de 3 d'abril, del Consell, pel qual es disposa la creació de deute públic de la Generalitat durant l'any 2009. [2009/3786]  
La Llei 17/2008, de 29 de desembre, de Pressupostos de la Generalitat per a l'exercici 2009, en el seu títol V, article 35, autoritza el Consell perquè, a proposta de la persona que tinga assignada la titularitat de la conselleria amb competències en l'àrea d'hisenda, incremente el deute de la Generalitat, amb la limitació que el seu saldo viu a 31 de desembre de 2009 no supere el corresponent saldo a 1 de gener de 2009 en més de 559.317.423 euros. El dit límit serà efectiu al terme de l'exercici, podrà sobrepassar-se'n, i es preveuen els casos pels quals es revisarà automàticament.  
D'acord amb allò que s'ha estipulat en la Llei d'Hisenda Pública de la Generalitat, el Consell pot fixar les característiques del deute públic i els criteris relatius a la seua gestió. En virtut d'esta llei, el Decret 94/1996, de 21 de maig, del Consell, pel qual es regula la gestió del deute públic, la gestió financera i la coordinació de l'endeutament de les entitats autònomes i empreses de la Generalitat, establix que l'emissió o contractació del deute públic de la Generalitat s'efectue a través de l'Institut Valencià de Finances.  
Per tant, a proposta del conseller d'Economia, Hisenda i Ocupació i amb la deliberació prèvia del Consell, en la reunió del dia 3 de d'abril de 2009,  
DECRETE  
Article 1. Emissió o contractació del deute  
La Generalitat, a través de l'Institut Valencià de Finances, emetrà o contractarà deute públic a càrrec del pressupost 2009, d'acord amb el límit establit en l'article 35 de la Llei de Pressupostos de la Generalitat per al dit exercici, per la qual cosa el saldo de deute a 31 de desembre de 2009 no superarà el corresponent a l'1 de gener d'enguany en més de 250.638.034 euros.  
L'esmentat import podrà ser objecte de revisió durant el present exercici, d'acord amb el que preveu tant en els apartats 2, 3 i 4 de l'esmentat article 35, com en l'article 19 del Decret-llei 1/2009, de 20 de febrer, del Consell.  
Article 2. Execució del deute  
El deute a emetre o contractar segons este decret s'executarà d'acord amb el que preveu el Decret 94/1996, de 21 de maig, del Consell.  
DISPOSICIÓ FINAL  
Única. Efectes  
El present decret tindrà efectes des de l'endemà de la seua publicació en el Diari Oficial de la Comunitat Valenciana.  
Valencia, 3 d'abril de 2009  
El president de la Generalitat,  
FRANCISCO CAMPS ORTIZ  
El conseller d'Economia, Hisenda i Ocupació,  
GERARDO CAMPS DEVESA